Actualitate

Angajatorii le dau gratuit biciclete clujenilor. Demersul este sustinut si de o organizatie nonguvernamentala, care ii rasplateste cu micul dejun.



In Cluj, la orele de varf, este aproape imposibil sa nu ramai blocat in trafic. De aici si stresul angajatilor, care stau cu orele pe drum. Asa ca o companie de IT a cumparat biciclete pentru angajatii sai. Tamas se bucura pentru ca astfel economiseste banii de combustibil.



Tamas Bojte, programator: "E stresant pentru ca sunt foarte multe masini si putine locuri de parcare. Parchezi ilegal cu riscul de a lua o amenda. Cu bicicleta e foarte frumos. Sunt multe spatii amenajate."



Catalin Hojda, reprezentant companie IT: "Pe langa strestul cotidian pe care il avem zilnic, statul in trafic ne incurca si mai mult iar folosind bicicletele il evitam si ne ajuta sa ne relaxam."



In plus, cativa voluntari ii rasplatesc pe cei care merg pe doua roti cu micul dejun si le fac cinste cu o revizie gratuita.



Tudor Covaciu, reprezentant "Ride to work": "Incercam sa incurajam cat mai multa lume sa lase masinile acasa si sa foloseasca mijloace de transport alternative. Avem peste 120-130 de persoane care vin, vin din ce in ce mai multi."



Si primaria incurajeaza traficul alternativ, asa ca a cumparat 550 de biciclete pe care le pune la dispozitie gratuit in cele 50 de statii din oras. Mai mult, autoritatile promit ca in curand vor fi finalizati si cei 60 de kilometri de pista.



Locuitor: "E ok ca se fac tot mai multe piste. Acum ca a venit vara e mai confortabil cu bicicleta decat sa stai inghesuit intr-un autobuz sau 50 de minute in trafic."



Trendul a dat nastere si unor afaceri. Acesti tineri au un atelier unde reconditioneaza biciclete.



Bogdan Greab, proprietarul unui atelier de biciclete: "Isi personalizeaza bicicleta bunicii sau a tatalui. Bicicleta a ramas in familie. Noi incercam sa servim felia din piata care intelege ca o bicicleta cu traditie trebuie lucrata intr-un anume fel."